บาทเปิด 29.74/76 ทรงตัว
ธนาคารซีไอเอ็มบี ไทย รายงาน เงินบาทเปิด 29.74/76 ทรงตัว กลับมากังวลปัญหาในกลุ่มยุโรป
5 ก.พ. 2556

ธนาคารซีไอเอ็มบี ไทย รายงาน เงินบาทเปิด 29.74/76 ทรงตัว กลับมากังวลปัญหาในกลุ่มยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 29.74/76 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 29.75/77 บาท/ดอลลาร์ 
โดยเมื่อคืนปัจจัยทางสหรัฐฯและยุโรปค่อนข้างกดดันพอสมควร อย่างแรกคือดัชนีดาวโจนส์หลุด 15,000 จุด เพราะขึ้นไปได้ไม่กี่วันก็มีแรงเทขายออกมา และดัชนีหุ้นทางยุโรปส่วนใหญ่ปิดลบ ปัจจัยหลักๆ ตลาดเริ่มกลับมา Concern เรื่องของในประเทศอียูอีกครั้ง เนื่องจากการเมืองในประเทศต่างๆเริ่มไม่ Stable เช่น อิตาลีจะมีการเลือกตั้งซึ่งคนที่มาแรงเป็นนายกรัฐมนตรีคนเก่าทำให้คาดว่านโยบายต่างๆที่เคยดำเนนการไว้ในการฟื้นฟูเศรษฐกิจอาจจะขาดช่วง ขณะที่นายกรัฐมนตรีของสเปนก็ถูกจับตาเรื่องการทุจริตคอร์รัปชั่น ซึ่งจากประเทศเหล่านี้ทำให้คนมองว่าการดำเนินมาตรการกระตุ้นเศรษฐกิจของแต่ละประเทศอาจจะชะลอตัวลง
"คาดว่าเงินบาทน่าจะเคลื่อนไหวในช่วงบ่ายๆ รอฝั่งยุโรปเปิด เพราะปัจจัยในเอเซียวันนี้ยังไม่มีปัจจัยอะไรสำคัญที่จะมากระทบค่าเงินบาท"นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.70-29.85 บาท/ดอลลาร์ 
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 92.51 เยน/ดอลลาร์ จากเย็นวานนี้ที่อยู่ที่ระดับ 93.14 เยน/ดอลลาร์ ส่วนเงินยูโรอยู่ที่ระดับ 1.3504 ดอลลาร์/ยูโร จากเย็นวานนี้ที่อยู่ที่ระดับ 1.3580 ดอลลาร์/ยูโร